《五月廿六日行营白海溽暑如内地悠然起林泉之》
明代·茅大方

石田茅屋瀼西庄，修竹高梧六月凉。
翠簟风漪清入梦，碧桐秋露冷生香。
饭牛不识尧年乐，扣角犹歌子夜长。
今日驱驰归未得，却从塞外忆江乡。

作者简介：茅大方，明诗文家。名辅，又字希董。泰兴人。洪武中为淮南学官，擢秦府长史。建文元年，迁副都御史。靖难兵下南京，死于难。大方博学能诗文，诗流传不广。著有《希董集》。